text: 22 красавіка дзеці патрапілі «У госці да казкі». Іх чакалі запамінальныя, яскравыя нумары, цікавыя гульні, чароўныя мелодыі цымбал, вясёлыя песні і танцы. Гэта праграма адбылася перад прэм’ерным спектаклем тэатра “Лялька” “Ямелева шчасце” і перад спектаклем гасцей з далёкага Валгаграда — тэатра лялек “Калабок”, якія спецыяльна прыехалі ў Віцебск, каб павіншаваць калег з Днём нараджэння. Свой спектакль для сямейнага прагляду «Мартынка» госці з Валгаграда паказалі двойчы – у нядзелю і ў панядзелак, 23 красавіка.